section_heading: Poslije rata
paragraph_text: Nakon što je visoki predstavnik Wolfgang Petritsch smijenio Jelavića na mjestu hrvatskog člana Predsjedništva, počelo se govoriti o mogućim Jelavićevim nasljednicima na mjestu predsjednika HDZ-a BiH. Međunarodna zajednica kao uvjet povratka u politički život HDZ-a BiH postavila je smjenu svih političara koji su sudjelovali u stvaranju samouprave. Iako je i sam Raguž bio dio projekta samouprave, međunarodna zajednica ga je smatrala prihvatljivim na mjestu novog lidera HDZ-a BiH, kao i Božu Ljubića ili njegovog brata Mariofila. Jelavić je dao ostavku na mjesto predsjednika HDZ-a BiH 3. svibnja 2002., kako bi se stranka mogla kandidirati na općim izborima koji su se trebali održati u listopadu.<ref>Ante Jelavić podnio ostavku na mjesto šefa HDZ-a BiH. Slobodna Dalmacija, 5. svibnja 2002. Pristupljeno 1. studenog 2014. Osam dana poslije naslijedio ga je Bariša Čolak kao vršitelj dužnosti predsjednika.<ref>Bariša Čolak novi predsjednik HDZ-a. Večernji list, 11. svibnja 2002. Pristupljeno 1. studenog 2014.